Τζούλιο Τσέζαρε Προκατσίνι

[μικρογραφία|307x307εσ| ''Αυτοπροσωπογραφία'', Μουσείο Cerralbo, [Μαδρίτη. ]]
Ο **Τζούλιο Τσέζαρε Προκατσίνι** (, 1574-1625) ήταν Ιταλός ζωγράφος και γλύπτης της πρώιμης μπαρόκ εποχής στο Μιλάνο.

## Βιογραφία
Γεννημένος στην Μπολόνια ήταν γιος του Μανιεριστή ζωγράφου Έρκολε Προκατσίνι του πρεσβύτερου και αδελφός του Καμίλλο Προκατσίνι και του Κάρλο Αντόνιο Προκατσίνι . Η οικογένεια μετακόμισε στο Μιλάνο γύρω στο 1585 με τη βοήθεια του πλούσιου συλλέκτη τέχνης Πίρρο Βικσόντι (Pirro Visconti).

Ξεκίνησε ως γλύπτης στον Καθεδρικό Ναό και στην εκκλησία του Μιλάνου Santa Maria presso San Celso . Το 1610 ζωγράφισε έξι από τα *Quadroni*, μεγάλους πίνακες σε καμβά που εξυμνούσαν τον Άγιο Κάρλο Μπορρομέο.

Μεταξύ των πολλών ρετάμπλ του είναι η *Περιτομή* (περίπου 1616), σήμερα στην Galleria Estense της Μόντενα και ο *Μυστικός Δείπνος* (1616) για το μοναστήρι που συνδέεται με τη Βασιλική della Santissima Annunziata del Vastato στη Γένοβα . Ζωγράφισε επίσης το *Μαστίγωμα του Χριστού* .

Συνεργάστηκε με τον Τζοβάννι Μπαττίστα Κρέσπι (*il Cerano*) και τον Πιέρ Φραντσέσκο Ματσουκέλλι (Pier Francesco Mazzucchelli, *il Morazzone* ) ακολουθώντας τις οδηγίες του Καρδιναλίου Φεντερίκο Μπορρομέο, προστάτη των τεχνών και ξάδελφος του Κάρλο Μπορρομέο . Από εκείνη την εποχή διασώζεται μια όμορφη γιρλάντα που δημιούργησε ο Προκατσίνι σε συνεργασία με τον φλαμανδό ζωγράφο Γιαν Μπρίγκελ τον πρεσβύτερο, ο οποίος εργαζόταν επίσης για τον Καρδινάλιο Μπορρομέο εκείνη την εποχή, ανήκει στις συλλογές του Μουσείου του Πράδο και προέρχεται από την ισπανική βασιλική συλλογή. Επίσης ζωγράφισε μικρούς θρησκευτικούς πίνακες σε καμβά για πλούσιες οικογένειες στο Μιλάνο και στη Γένοβα, όπου είδε τα έργα του Ρούμπενς .

Το ύφος του δείχνει την επιρροή του Μπολονέζικου μανιερισμού και της ενετικής χρήσης των χρωμάτων και σηματοδοτεί την αρχή του μπαρόκ.

## Φωτοθήκη

Αρχείο:Procaccini - Ecce Homo.jpg|*Ecce Homo*, 1615–1620, Μουσείο Τέχνης του Ντάλας
Αρχείο:Artgate Fondazione Cariplo - Doneda Giovanni Stefano, Predica di San Giovanni Battista.jpg|Predica di San Giovanni Battista
Αρχείο:LA ORACIÓN EN EL HUERTO (GIULIO CESARE PROCACCINI) (RESTAURADA).jpg|*Η αγωνία στον κήπο*, 1616–1620, Μουσείο Prado, Μαδρίτη . 
Αρχείο:Procaccini1.jpg|*Ο μυστικός γάμος της Αγίας Αικατερίνης*, Βασιλικό Μουσείο Καλών Τεχνών του Βελγίου
Αρχείο:Jan Brueghel (I) - Wreath with Virgin and Child and Two Angels.jpg|Γιρλάντα με την Παναγία, το Βρέφος και δύο Άγγελους, σε συνεργασία με τον Γιαν Μπρίγκελ τον πρεσβύτερο, περ. 1619, Μουσείο Πράδο, Μαδρίτη. 


## Επιλεγμένη εργογραφία
* *Στέψη της Θεοτόκου* http://www.getty.edu/art/gettyguide/artObjectDetails?artobj=827
* *Παναγία με τους Αγίους Φραγκίσκο και Δομίνικο, Ίδρυμα του Ροζαρίου* http://www.metmuseum.org/Works_Of_Art/viewOne.asp?dep=11&viewMode=1&item=1979.209
* *Ecce Homo, 1615–1620, σήμερα στο Μουσείο Τέχνης του Ντάλας* http://dallasmuseumofart.org:8080/emuseum/view/objects/asitem/search$0040/0?t:state:flow=669429ad-6dc7-4d48-aa5a-85eafaa8c13a&#x5B; *[[Βικιπαίδεια:Νεκροί εξωτερικοί σύνδεσμοι|<span title="Dead link since December 2019">μόνιμος νεκρός σύνδεσμος</span>]]* &#x5D;

## Δείτε επίσης
* Κατάλογος Ιταλών ζωγράφων

## Παραπομπές


## Πηγές
* 
* Έκθεση Procaccini .
* Domenico Sedini, Giulio Cesare Procaccini , ηλεκτρονικός κατάλογος Artgate από Fondazione Cariplo, 2010, CC BY-SA.

## Εξωτερικοί σύνδεσμοι
* 

Κατηγορία:Ιταλοί ζωγράφοι του 17ου αιώνα
Κατηγορία:Ζωγράφοι του Μπαρόκ